ตลาดหุ้นเอเชียผันผวน นักลงทุนรอความชัดเจนการค้าสหรัฐฯ-แคนาดา
ตลาดหุ้นเอเชียผันผวน นักลงทุนรอความชัดเจนการค้าสหรัฐฯ-แคนาดา
4 ก.ย. 2561

ผู้สื่อข่าวรายงานว่า ตลาดหุ้นเอเชียเคลื่อนไหวอย่างผันผวนในเช้าวันนี้ (4 ก.ย.61) เนื่องจากนักลงทุนวิตกกังวลเกี่ยวกับความไม่แน่นอนของการเจรจาการค้าระหว่างสหรัฐฯและแคนาดา รวมทั้งรายงานข่าวว่าสหรัฐขู่เรียกเก็บภาษีนำเข้าสินค้าจากจีนเพิ่มอีก 2 แสนล้านดอลลาร์
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,740.05 จุด เพิ่มขึ้น 32.67 จุด, +0.14%
ดัชนี SSE Composite ตลาดหุ้นจีนเปิดวันนี้ที่ 2,720.65 จุด ลดลง 0.08 จุด, -0.00%
ดัชนี HSI ตลาดหุ้นฮ่องกงเปิดวันนี้ที่ 27,619.18 จุด ลดลง 93.36 จุด, -0.34%
ดัชนี TAIEX ตลาดหุ้นไต้หวันเปิดวันนี้ที่ 10,981.39 จุด เพิ่มขึ้น 17.17 จุด, +0.16%
ส่วนดัชนี KOSPI ตลาดหุ้นเกาหลีใต้เปิดวันนี้ที่ 2,308.96 จุด เพิ่มขึ้น 1.93 จุด, +0.08%
ดัชนี FTSE STI ตลาดหุ้นสิงคโปร์เปิดวันนี้ที่ 3,205.58 จุด ลดลง 1.62 จุด, -0.05%
ดัชนี FBMKLCI ตลาดหุ้นมาเลเซียเปิดวันนี้ที่ 1,812.75 จุด ลดลง 0.83 จุด, -0.05%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,842.68 จุด เพิ่มขึ้น 10.46 จุด, +0.13%
ทั้งนี้ ตลาดได้รับแรงกดดันจากความวิตกกังวลเกี่ยวกับการเจรจาการค้าระหว่างสหรัฐและแคนาดา โดยทั้งสองฝ่ายจะเจรจาข้อตกลงการค้าเสรีอเมริกาเหนือ (NAFTA) ฉบับใหม่ในวันพรุ่งนี้ หลังจากที่ไม่สามารถบรรลุข้อตกลงในวันศุกร์ที่ผ่านมา
นอกจากนี้ นักลงทุนยังวิตกกังวลเกี่ยวกับความขัดแย้งทางการค้าระหว่างจีนและสหรัฐ หลังจากสื่อต่างประเทศรายงานว่า ประธานาธิบดีโดนัลด์ ทรัมป์ ขู่ว่าจะเรียกเก็บภาษีนำเข้าสินค้าจีนวงเงิน 2 แสนล้านดอลลาร์ ทันทีที่มาตรการดังกล่าวได้ข้อสรุปจากการทำประชาพิจารณ์จากภาคส่วนต่างๆ ของสหรัฐในวันพฤหัสบดีนี้